【戰況R4】呢隻萬事系 成身白膠破悶局!
2024年04月20日 15:47
東網電視
更多新聞短片
「萬事快」成身白膠都話贏!
第4場四班田草1000米香港賽馬會社群盃,大熱門係「飲杯」同埋「還看今朝」之爭,開閘時一齊4.5倍但「飲杯」熱少少,不過兩隻都贏唔到。呢場頭馬係輝哥匹「萬事快」,佢之前成日熱門輸怕人,不過今次跑濕地好醒,雖然全身都係白膠,但拉士湧上來擊敗亞軍灰馬「紅逸舍」及季軍落班的綠格馬「還看今朝」,賽後馬主伍燕梅超級開心,同靚仔希威森攬攬呀~
贏到今季第40W嘅姚本輝,表示「萬事快」本身都唔係太好彩,跑到第14場先贏馬,但其實有兩場落敗距離甚短。練者指,「萬事快」看似早熟,但係學嘢比較慢,依家先跑第14場,仲有大量進步空間,之前搵過幾個騎師騎,睇落都係希威森同佢最夾,所以畀佢跑「萬事快」。
第4賽果:6-5-1-3
二重彩賽果:6-5(最後賠率49)